Predkladacia správa

Predkladaný návrh zamerania kontroly efektívnosti Úradu vlády Slovenskej republiky na obdobie od 1. 11. 2001 do 31. 12. 2001 vychádza z úlohy B.2 uznesenia vlády SR č. 685/2001 ku koncepcii zabezpečenia výkonnostných auditov Úradom vlády SR v podobe kontroly efektívnosti v súlade s dokumentom Audit. 

Návrh zamerania obsahuje dve úlohy, ktoré budú realizované v poslednom štvrťroku 2001. Obe kontrolné úlohy sú zamerané na systémové zisťovanie, analýzu a prehľad dosahovanej efektívnosti ústredných orgánov štátnej správy v určených oblastiach.

Cieľom prvej úlohy je zistiť efektívnosť existujúcich spôsobov, akými sa v kontrolovaných subjektoch zabezpečuje osobná doprava. Predmetom kontroly efektívnosti budú predovšetkým spôsoby zabezpečenia osobnej dopravy, spôsoby a pravidlá jej využitia a náklady s ňou spojené. Výstupom budú prehľad o efektívnosti v zabezpečení osobnej dopravy na ústredných orgánov štátnej správy, identifikácia problematických oblastí a návrhy možných riešení. 

Cieľom druhej úlohy je zistiť efektívnosť prenájmu nehnuteľností a/alebo ich častí, ktoré sú v správe ústredných orgánov štátnej správy a organizácií v ich pôsobnosti, podnikateľským subjektom. Výstupom bude prehľad o  efektívnosti prenájmu nehnuteľností a/alebo ich častí, ktorý realizujú rozpočtové a príspevkové organizácie v pôsobnosti ústredných orgánov štátnej správy vo vzťahu k podnikateľským subjektom, identifikácia problematických oblastí a návrhy možných riešení.